o6 OBSERVATIONES ZOOLOGICAE. 
(Albertus Fortis alebat qui nihil ipsi arrodebat , sed in alius hominis quem 
oderat conclave intrans, rodebat omnia. 7/7^yztenbachius retulit, qui et ipse 
aluit e nido exemtum et a fele cum propriis catulis educatum. Idem aliquoties 
vinum rubrum copiose bibit, ipsoque illo momento ebrius titubavit et ob- 
dormiit.) 
Lac lubenter sorbebat. Petulantissimus, cursu, saltibus, gesticulationibus 
miris juniorem etiam felem superabat, praecipue inter ligna transversa sedi- 
lium , et ubi bacillum sibi placentem nactus esset. Maxime etiam sibi place- 
bat in eo ut citissime quatuor pedes sedilis aut minoris mensae unum post 
alterum insiliret , situ horizontali fere corporis et in altum librato corpore, 
ita ut pedibus unius lateris corpus a sellae pede rcpelleret. 
Si insinu alicujus in altum surrectis pedibus sopitus jaceret , adeo somno erat 
oppressus , ut possent ejus digiti implicari et interponi alternatim orantis ad 
instar. Si forte expergefieret , vivacissime exsiliit, sed momento post aeque 
profundo somno jacuit. 
In aulaea perpendiculariter dependere amabat. Sub cervicali meo dormie- 
bat. Pastillos ex hepate confectos, et micam panis butyro tostam avide vora- 
vit, adipemque e digitis linxit, idque posteaquam horae intervallo decem ad 
minimum avellanas virides et calycem floris inaperti helianthi annui avidissime 
voraverat. 
Panem coffeae lacteatae intinctum valde appetiit. Fraga cum saccharo in 
pultem contrita avide linxit. Frusta etiam sacchari integra voravit. Adhuc 
quoque postquam nidum in arbore fecerat; tunc vero coffeae non amplius 
curavit. 
Nidum scilicet in robinia pseudacacia construxerat , et ad hoc pannos ex 
conclavi attingente per orbem vitreum fenestrae fractum abstulerat. 
Vocatus numquam advenire se adsuefecit. Tintinnabula quae tulit, aegre 
ferre visum non est. Reliquum cibi lepide abscondidit, in sacculos, cincinnos 
crinales, aliaque. Hortis non conducens; flores punicae granati , semina egly- 
cirrhizae echinatae aliaque vorans. 
D. 11. Augusti nihil barbae in auriculis creverat, alibi etiam pili haud hy- 
berni, quamquam cauda jam pulchra. 
$ciurus cinereus , auribus non penicillatis , corpore cinereo , subtus albo 
(Boddaert Sp. 7.) addo: pedibus minus fissis quam habet vulgaris. (pro quo 
adhuc terminus artis inveniendus.) 
